kardosdrur/scandi-wiki huggingface dataset:
Aqua Dome Kumamoto

Aqua Dome Kumamoto er en indendørs multiarena i Minami-ku, Japan, med plads til 6.400 tilskuere til håndboldkampe.

Arenaen vil blive benyttet under VM i håndbold 2019 for kvinder.

Eksterne henvisninger 
Officiel hjemmside 

Idrætsanlæg i Japan
Multiarenaer
FA WSL 2019-20

FA WSL 2019-20 var den niende udgave af FA WSL siden ligaen blev etableret i 2010. FA WSL er den højeste liga indenfor fodbold for kvinder i England.

Den 13. marts 2020 annoncerede FA, at på grund af Coronaviruspandemien blev turneringen midlertidigt nedlagt frem til i hvert fald den 3. april 2020. Efter yderligere udskydning blev sæsonen til sidst afsluttet før tid den 25. maj 2020 med umiddelbar virkning. Den 5. juni 2020 blev Chelsea udråbt til mestre, de blev rykket en plads op, og derved kom de foran Manchester City som havde spillet en kamp mere. Dette blev afgjort af FA bestyrelsen på grundlag af en points-per-kamp afgørelse. Manchester City fik tildelt den ene af to pladser til Champions League og Liverpool rykkede ned efter samme metode.

Klubber

Stillingen

Sæsonstatistik

Topscorere

Top assists

Referencer 

FA Women’s Super League
Fodboldsæson 2019-20
Tottenham Hotspur F.C. Women

Tottenham Hotspur Football Club Women (eller Tottenham Hotspur F.C. Women) er en engelsk fodboldklub for kvinder, der spiller i FA Women's Super League. Klubben ligger i forstaden Tottenham i London. Holdet spiller i øjeblikket på The Hive Stadium, beliggende i Canons Park.

Tottenham Hotspur Ladies F.C. blev grundlagt i 1985, under navnet Broxbourne Ladies. Det første hold havde vundet tolv titler, hvor det seneste var FA Women's National League, i den tredjebedste række, i sæsonen 2016-17.

Efter en 1–1 uafgjort mod Aston Villa W.F.C., den 1. maj 2019 sikrede klubben en oprykningsplads til landets bedste kvindelige fodboldrække FA Women's Super League, for første gang i deres klubbens historie. Deres licens til oprykning, blev officielt bekræftet den 10. maj 2019.

Den 17. november 2019, i North London derbyet mod Arsenal på Tottenham Hotspur Stadium, blev der registreret et fremmøde på 38.262 tilskuere, hvilket slog rekord for højest tilskuertal i en FA Women's Super League-kamp.

Resultater 

 FA Women's Premier League
 Vinder (1): 2016-17
 FA Women's Premier League Southern Division
 Vinder (1): 2016-17
 FA South-East Combination
 Vinder (1): 2010–11
 London and South-East Regional Women's Football League – Premier Division
 Vinder (1): 2007–08
 Greater London Regional Women's League – Division 1
 Vinder (1): 1997–98
 London County Senior Cup
 Vinder (1): 2011–12
 Greater London Regional Women's League Cup
 Vinder (1): 1995–96
 Russell Cup
 Vinder (1): 1997–98
 Ryman's Women's Cup
 Vinder (2): 2015–16, 2016-17
 FA Women's Premier League Cup
 Vinder (1): 2015-16, 2016-17

Spillertruppen

Trænerteaam

Se også 
 Tottenham Hotspur F.C.

Referencer

Eksterne henvisninger 
 Officiel hjemmeside

FA Women’s Super League
Kvindefodboldklubber i England
Tottenham Hotspur F.C.
Raudsunda

Raudsunda (også kalt Rødsunda og Raudsundet) er et sund eller en fjord mellem øerne Otterøya i Namsos kommune og Jøa i Fosnes kommune i Trøndelag  fylke  i Norge. Fjorden er cirka 12 kilometer lang og går fra Folda og ind til Lauvøyfjorden.

Fjorden begynder i nordvest mellem skæret Tårnet i nord og skæret Islendingen i syd. Bygden Finnanger ligger på vestsiden af fjorden og øst for Finnanger ligger øerne Finnangerøya, Sauøyene og Barøya. Nord for Barøya ligger bebyggelsen Faksdal på den modsatte side. Fjorden ender i sydøst mellem Holvikneset i nord og Årnesgalten i syd. Øst for Holvikneset ligger Lyngholmfjorden og længere mod syd Lauvøyfjorden.

Fylkesvej 465 går langs sydvestsiden af fjorden på Otterøya, mens 
Fylkesvej 483  går på dele af nordøstsiden.

Kilder og henvisninger 

Fjorde i Trøndelag

Namsos

Fosnes
VM i landevejscykling 2019 – Linjeløb (herrer)

Herrernes linjeløb ved VM i landevejscykling 2019 blev afholdt den 29. september 2019 i Harrogate, Storbritannien. Løbet var oprindelig sat til at være 285 kilometer, men blev på grund af oversvømmelser af vejbanen forkortet til 261,8 kilometer inden løbet. Løbet blev vundet af danske Mads Pedersen.

Deltagere

Danske ryttere 
 Jakob Fuglsang
 Michael Valgren
 Mads Pedersen
 Kasper Asgreen
 Magnus Cort
 Christopher Juul-Jensen
 Michael Mørkøv
 Casper Pedersen

Resultater

Eksterne henvisninger 

 

Linjeløb (herrer)
Politiske partier i Grønland

Dette er en liste over politiske partier i Grønland pr. 26. maj 2021. Grønland har et flerpartisystem. Der er 31 pladser i Grønlands Landsting (Inatsisartut) og to grønlandske pladser i Folketinget.

Nuværende partier

Forhenværende partier 

 Sulisartut Partiiat (Arbejderpartiet), 1979-1983
 Arnat Partiiat (Kvindepartiet), 1999-2008
 Issittup Partiia (Polarpartiet), 1987-1995
 Akulliit Partiiat (Midterpartiet), 1990-1998
 Kattusseqatigiit (Kandidatforbundet), 1993-2013
 Partii Inuit (Folkepartiet), 2013-2018
 Suleqatigiissitsisut (Samarbejdspartiet), 2018-2021
 Nunatta Qitornai (Vort Lands Efterkommere), 2017-2021

Referencer

Se også 

 Grønlands politik
 valg.gl
 Nunatta Qitornai hjemmeside
 Suleqatigiissitsisut
 Atassuts hjemmeside
 Demokraternes hjemmeside
 Naleraqs hjemmeside
 Siumuts hjemmeside
 Inuit Ataqatigiits hjemmeside

Grønlands politik
Azrudin Valentić

Azrudin Valentić (født 21. juli 1970) er en bosnisk fodboldtræner og tidligere spiller, der er mtræner i bulgarske Botev Plovdiv.

Spillerkarriere 
Valentić påbegyndte sin karriere i den bosniske klub FK Sarajevo, hvor han vandt den nationale liga. Valentić spillede sidenhen for Raith Rovers FC i Skotland og SK Vorwärts Steyr i Østrig inden han indstillede karrieren grundet skader.

Trænerkarriere

Vasalunds IF og Assyriska FF 
I 2002 Valentić kom til Sverige, hvor han fire år senere begyndte at arbejde som individuel træner i Vasalunds IF, inden han blev deres cheftræner i 2009. I 2011 blev han cheftræner i Assyriska FF.

Fremad Amager 
I oktober 2018 blev Valentić ansat som manager i Fremad Amager.

Den 1. juli 2019 annoncerede Fremad Amager, at Olof Mellberg var blevet ansat som klubbens nye manager. Valentić havde tidligere arbejdet med Mellberg i IF Brommapojkarna. Med Mellbergs ankomst ændrede klubben strukturen for trænerteamet; Mellberg blev manager, mens Valentić blev førsteholdstræner. Mellberg forlod imidlertid klubben blot to måneder efter sin ansættelse til fordel for jobbet som cheftræner i Helsingborg IF, hvorfor Valentić igen blev udpeget som klubbens manager.

I januar 2021 forlod han Fremad Amager for at blive træner for Botev Plovdiv i den bedste bulgarske række.

Referencer

Eksterne henvisninger 
 Profil på Fotbolltransfers

Fodboldspillere fra Bosnien-Hercegovina
Fodboldtrænere fra Sverige
Angribere (fodbold)
Peter Neusel

Peter Neusel (født 19. november 1941 i Berlin, død 22. juli 2021 smst.) var en tysk roer og olympisk guldvinder.

Neusel roede for Berliner SC og indledte sin karriere i otteren, der blev vesttyske mestre i 1961 og vandt EM-sølv samme år. 

Det følgende år skiftede han til firer med styrmand, og i denne båd var han med til at blive tysk mester og verdensmester i 1962, samt i 1963 yderligere et tysk mesterskab og en EM-guldmedalje. I 1964 vandt han endnu et tysk mesterskab samt EM-sølv i denne båd, inden han drog til OL 1964 i Tokyo for et fælles tysk hold (reelt en rent vesttysk besætning i form af klubholdet fra BSC). De øvrige i båden var Bernhard Britting, Joachim Werner, Egbert Hirschfelder og styrmand Jürgen Oelke, og tyskerne var store favoritter, selvom Sovjetunionen havde besejret dem ved EM. Tyskerne vandt da også deres indledende heat ret klart, og i finalen var de igen temmelig overlegne og vandt med et forspring på over to sekunder til italienerne på andenpladsen og den nederlandske båd på tredjepladsen; et opgivende sovjetisk mandskab måtte nøjes med en femteplads, mere end femten sekunder efter tyskerne.

Peter Neusels far, Walter Neusel, havde været professionel bokser med tilnavnet "Den blonde tiger". Han døde, netop som sønnen var ankommet til Tokyo til OL; efter familiens ønske blev Peter Neusel i Tokyo og deltog i konkurrencen, og han kom derfor ikke hjem til faderens begravelse.

Efter OL-sejren blev Neusel og resten af bådens besætning kåret til årets sportshold i Vesttyskland. Peter Neusel studerede i sit civile liv økonomi, og mens han studerede, drev han faderens værtshus i Charlottenburg videre.

OL-medaljer 
 1964:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1964
Olympiske mestre fra Tyskland
Bernhard Britting

Bernhard Britting (født 22. oktober 1940 i Berlin) er en tysk tidligere roer og olympisk guldvinder.

Britting roede for Berliner SC og indledte sin karriere i otteren, der blev vesttyske mestre i 1961 og vandt EM-sølv samme år. 

De følgende år skiftede han til firer med styrmand, og i denne båd var han med til at blive tysk mester og verdensmester i 1962, samt i 1963 yderligere et tysk mesterskab og en EM-guldmedalje. I 1964 vandt han endnu et tysk mesterskab samt EM-sølv i denne båd, inden han drog til OL 1964 i Tokyo for et fælles tysk hold (reelt en rent vesttysk besætning i form af klubholdet fra BSC). De øvrige i båden var Peter Neusel, Joachim Werner, Egbert Hirschfelder og styrmand Jürgen Oelke, og tyskerne var store favoritter, selvom Sovjetunionen havde besejret dem ved EM. Tyskerne vandt da også deres indledende heat ret klart, og i finalen var de igen temmelig overlegne og vandt med et forspring på over to sekunder til italienerne på andenpladsen og den nederlandske båd på tredjepladsen; et opgivende sovjetisk mandskab måtte nøjes med en femteplads, mere end femten sekunder efter tyskerne.

Ved legene i 1964 var Britting tysk flagbærer ved afslutningsceremonien.

I det civile liv var Britting statsautoriseret revisor.

OL-medaljer 
 1964:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1964
Olympiske mestre fra Tyskland
Joachim Werner

Joachim Werner (født 19. juli 1939 i Berlin, død 10. juli 2010 smst.) var en tysk roer og olympisk guldvinder.

Werner roede for Berliner SC og kom i 1963 med i klubbens succesfulde firer med styrmand, der blev tysk mester samt europamestre dette år. I 1964 vandt han endnu et tysk mesterskab samt EM-sølv i denne båd, inden han drog til OL 1964 i Tokyo for et fælles tysk hold (reelt en rent vesttysk besætning i form af klubholdet fra BSC). De øvrige i båden var Bernhard Britting, Peter Neusel, Egbert Hirschfelder og styrmand Jürgen Oelke, og tyskerne var store favoritter, selvom Sovjetunionen havde besejret dem ved EM. Tyskerne vandt da også deres indledende heat ret klart, og i finalen var de igen temmelig overlegne og vandt med et forspring på over to sekunder til italienerne på andenpladsen og den nederlandske båd på tredjepladsen; et opgivende sovjetisk mandskab måtte nøjes med en femteplads, mere end femten sekunder efter tyskerne.

Werner var i sit civile liv skatteinspektør i Berlin.

OL-medaljer 
 1964:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1964
Olympiske mestre fra Tyskland
Egbert Hirschfelder

Egbert Hirschfelder (født 13. juli 1942 i Berlin, død 31. maj 2022) var en tysk roer, dobbelt olympisk guldvinder og dobbelt europamester.

Hirschfelder roede for Berliner SC og kom i 1963 med i klubbens firer med styrmand, der blev tyske mestre og europamestre dette år. I 1964 vandt han endnu et tysk mesterskab samt EM-sølv i denne båd, inden han drog til OL 1964 i Tokyo for et fælles tysk hold (reelt en rent vesttysk besætning i form af klubholdet fra BSC). De øvrige i båden var Bernhard Britting, Joachim Werner, Peter Neusel og styrmand Jürgen Oelke, og tyskerne var store favoritter, selvom Sovjetunionen havde besejret dem ved EM. Tyskerne vandt da også deres indledende heat ret klart, og i finalen var de igen temmelig overlegne og vandt med et forspring på over to sekunder til italienerne på andenpladsen og den nederlandske båd på tredjepladsen; et opgivende sovjetisk mandskab måtte nøjes med en femteplads, mere end femten sekunder efter tyskerne.

Mens hans holdkammerater i fireren indstillede deres karrierer efter OL, fortsatte Hirschfelder i sporten, men skiftede til otteren. I denne båd blev han europamester i 1967, og da europamesterskabet i 1967 blot var en blandt mange topresultater for den (nu) vesttyske otter årene forinden, var de blandt de store favoritter ved OL 1968 i Mexico City. De vandt da også deres indledende heat ret sikkert, og i finalen sikrede de sig guldmedaljen næsten et sekund foran Australien på andenpladsen og Sovjetunionen på tredjepladsen. De vesttyske guldvindere var foruden Hirschfelder Horst Meyer, Dirk Schreyer, Rüdiger Henning, Wolfgang Hottenrott, Lutz Ulbricht, Jörg Siebert, Roland Böse (i finalen erstattet af Niko Ott) og styrmand Gunther Tiersch.

Hirschfelder og resten af OL-fireren fra 1964 blev samme år kåret som årets sportshold i Vesttyskland, og sammen med de øvrige i otteren modtog han i 1968 Silbernes Lorbeerblatt, den højeste vesttyske sportsudmærkelse. Otterbesætningen fik desuden æren af at være flagbærere til åbningsceremonien ved OL 1972 i München.

OL-medaljer 
 1964:  Guld i firer med styrmand
 1968:  Guld i otter

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1964
Deltagere for Vesttyskland ved sommer-OL 1968
Olympiske mestre fra Tyskland
Jürgen Oelke

Jürgen Oelke (født 25. november 1940 i Berlin) er en tysk tidligere roer, dobbelt olympisk guldvinder og dobbelt europamester.

Oelke, der var styrmand, stillede op for Berliner SC og indledte sin karriere i otteren, der blev vesttyske mestre i 1961 og vandt EM-sølv samme år. 

Det følgende år skiftede han til firer med styrmand, og i denne båd var han med til at blive tysk mester og verdensmester i 1962, samt i 1963 yderligere et tysk mesterskab og en EM-guldmedalje. I 1964 vandt han endnu et tysk mesterskab samt EM-sølv i denne båd, inden han drog til OL 1964 i Tokyo for et fælles tysk hold (reelt en rent vesttysk besætning i form af klubholdet fra BSC). De øvrige i båden var Bernhard Britting, Joachim Werner, Egbert Hirschfelder og Peter Neusel, og tyskerne var store favoritter, selvom Sovjetunionen havde besejret dem ved EM. Tyskerne vandt da også deres indledende heat ret klart, og i finalen var de igen temmelig overlegne og vandt med et forspring på over to sekunder til italienerne på andenpladsen og den nederlandske båd på tredjepladsen; et opgivende sovjetisk mandskab måtte nøjes med en femteplads, mere end femten sekunder efter tyskerne.

Sammen med de øvrige roere i fireren blev han kåret til årets sportshold i Vesttyskland i 1964. Senere i karrieren blev Oelke ungdomstræner i Hamburg.

OL-medaljer 
 1964:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1964
Olympiske mestre fra Tyskland
Gerd Cintl

Gerd Cintl (født 11. december 1938 i Düsseldorf, død 26. december 2017 smst.) var en tysk roer og olympisk guldvinder.

Cintl roede for RC Germania Düsseldorf. I 1958 vandt han sammen med Horst Effertz det vesttyske mesterskab i toer uden styrmand, og de to vandt desuden sammen med styrmand Michael Obst mesterskabet i toer med styrmand. Effertz og Cintl vandt desuden EM-sølv samme år i . Året efter kom alle de tre nævnte med i en firer med styrmand, der også blev vesttyske mestre og desuden blev europamestre.

Ved OL 1960 i Rom stillede tyskerne op med Klaus Riekemann, Jürgen Litz samt Effertz, Cintl og Obst i fireren med styrmand som favoritter, idet forskellige tyske sammensætninger i bådtypen havde domineret EM siden forrige OL. I indledende heat vandt de da også planmæssigt og var med ny olympisk rekord mere end fem sekunder hurtigere end næstbedste båd. De vandt også semifinalen sikkert, og finalen vandt de ligeledes sikkert med et forspring på to et halvt sekund til Frankrig på andenpladsen, mens Italien blev nummer tre.

For EM-guldet i 1959 og OL-guldet i 1960 modtog Cintl Vesttysklands fineste sportshæder, Silbernes Lorbeerblatt, begge årene.

OL-medaljer 
 1960:  Guld i firer med styrmand

Referencer

Eksterne henvisninger 

Roere fra Tyskland
Personer fra Düsseldorf
Deltagere for Tyskland ved sommer-OL 1960
Olympiske mestre fra Tyskland
Horst Effertz

Horst Effertz (født 4. august 1938 i Düsseldorf) er en tysk tidligere roer, olympisk guldvinder og dobbelt europamester.

Effertz roede for RC Germania Düsseldorf. I 1958 vandt han sammen med Gerd Cintl det vesttyske mesterskab i toer uden styrmand, og de to vandt desuden sammen med styrmand Michael Obst mesterskabet i toer med styrmand. Effertz og Cintl vandt desuden EM-sølv samme år. Året efter kom alle de tre nævnte med i en firer med styrmand, der også blev vesttyske mestre og desuden blev europamestre.

Ved OL 1960 i Rom stillede tyskerne op med Klaus Riekemann, Jürgen Litz samt Effertz, Cintl og Obst i fireren med styrmand som favoritter, idet forskellige tyske sammensætninger i bådtypen havde domineret EM siden forrige OL. I indledende heat vandt de da også planmæssigt og var med ny olympisk rekord mere end fem sekunder hurtigere end næstbedste båd. De vandt også semifinalen sikkert, og finalen vandt de ligeledes sikkert med et forspring på to et halvt sekund til Frankrig på andenpladsen, mens Italien blev nummer tre.

For EM-guldet i 1959 og OL-guldet i 1960 modtog Effertz Vesttysklands fineste sportshæder, Silbernes Lorbeerblatt, begge årene. I 1964 var Effertz skiftet til firer uden styrmand, som han blev tysk og europæisk mester i. Ved OL 1964 i Tokyo skuffede de dog, idet de kæmpede med vinden i finalen og endte som nummer seks.

OL-medaljer 
 1960:  Guld i firer med styrmand

Referencer

Eksterne henvisninger 

Roere fra Tyskland
Personer fra Düsseldorf
Deltagere for Tyskland ved sommer-OL 1960
Deltagere for Tyskland ved sommer-OL 1964
Olympiske mestre fra Tyskland
Klaus Riekemann

Klaus Riekemann (født 19. maj 1940 i Dorsten) er en tysk tidligere roer, olympisk guldvinder og dobbelt europamester.

Riekemann roede for RC Germania Düsseldorf. I 1958 blev han sammen med Joachim Berendes og Hans-Dieter Maier vesttysk mester i toer med styrmand. De blev ligeledes europamestre i denne båd, en præstation de gentog året efter.

Ved OL 1960 i Rom stilleden han sammen med Horst Effertz, Jürgen Litz, Gerd Cintl og styrmand Michael Obst op i firer med styrmand som favoritter for det fællestyske hold, idet forskellige tyske sammensætninger i bådtypen havde domineret EM siden forrige OL. I indledende heat vandt de da også planmæssigt og var med ny olympisk rekord mere end fem sekunder hurtigere end næstbedste båd. De vandt også semifinalen sikkert, og finalen vandt de ligeledes sikkert med et forspring på to et halvt sekund til Frankrig på andenpladsen, mens Italien blev nummer tre.

For OL-guldet i 1960 modtog Riekemann Vesttysklands fineste sportshæder, Silbernes Lorbeerblatt, samme år. I 1961 blev han vesttysk mester i firer uden styrmand.

OL-medaljer 
 1960:  Guld i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1960
Olympiske mestre fra Tyskland
Jürgen Litz

Jürgen Litz (født 8. oktober 1938 i Essen) er en tysk tidligere roer og olympisk guldvinder.

Litz, der roede for RC Germania Düsseldorf, var med i otteren, der i 1959 vandt sølv ved de vesttyske mesterskaber. Han kom derpå med i en firer med styrmand sammen med Gerd Cintl, Horst Effertz, Klaus Riekemann og styrmand Michael Obst, og denne besætning repræsenterede Tyskland ved OL 1960 i Rom som favoritter, idet forskellige tyske sammensætninger i bådtypen havde domineret EM siden forrige OL. I indledende heat vandt de da også planmæssigt og var med ny olympisk rekord mere end fem sekunder hurtigere end næstbedste båd. De vandt også semifinalen sikkert, og finalen vandt de ligeledes sikkert med et forspring på to et halvt sekund til Frankrig på andenpladsen, mens Italien blev nummer tre.

For OL-guldet i 1960 modtog Litz Vesttysklands fineste sportshæder, Silbernes Lorbeerblatt, samme år.

OL-medaljer 
 1960:  Guld i firer med styrmand

Referencer

Eksterne henvisninger 

Roere fra Tyskland
Personer fra Essen
Deltagere for Tyskland ved sommer-OL 1960
Olympiske mestre fra Tyskland
Michael Obst

Michael Obst (født 22. juni 1944 i Leipzig) er en tysk tidligere roer og olympisk guldvinder.

Obst var styrmand og vandt i 1958 (som blot 14-årig) sammen med roerne Gerd Cintl og Horst Effertz det vesttyske mesterskab i toer med styrmand og vandt EM-sølv i samme disciplin. I 1959 skiftede de alle tre til firer med styrmand og blev vesttyske og europæiske mestre i denne båd samme år.

Ved OL 1960 i Rom stillede det fællestyske hold med Klaus Riekemann, Jürgen Litz, Cintl, Effertz og Obst op i firer med styrmand som favoritter efter EM-guldet året forinden. Tyskerne vandt da også overbevisende deres indledende heat og satte i den forbindelse ny olympisk rekord. Efter sejr i semifinaleheatet vandt de finalen med et forspring på to et halvt sekund til toerne fra Frankrig, mens Italien vandt bronze.

For EM-guldet i 1959 og OL-guldet i 1960 modtog Effertz Vesttysklands fineste sportshæder, Silbernes Lorbeerblatt, begge årene. Obst emigrerede senere til Chile.

OL-medaljer 
 1960:  Guld i firer med styrmand

Referencer

Eksterne henvisninger 

Roere fra Tyskland
Personer fra Leipzig
Deltagere for Tyskland ved sommer-OL 1960
Olympiske mestre fra Tyskland
Belejringen af Paris

Belejringen af Paris kan henvise til:

 Belejringen af Paris (845) – belejret af Regnar Lodbrog
 Belejringen af Paris (885–886) – belejret af Rollo
 Belejringen af Paris (1429) – belejret af Karl 7. og Jeanne d'Arc
 Belejringen af Paris (1465) – belejret af Ligue du Bien public
 Belejringen af Paris (1590) – den protestantiske belejring af Henrik 4.
 Belejringen af Paris (1870–71) – belejret under den fransk-preussiske krig
Alberto Winkler

Alberto Winkler (født 13. februar 1932, død 14. juni 1981) var en italiensk roer, olympisk guldvinder og dobbelt europamester.

Winkler deltog sammen med Romano Sgheiz, Angelo Vanzin, Franco Trincavelli og styrmand Ivo Stefanoni i firer med styrmand ved OL 1956 i Melbourne. Italienerne vandt deres indledende heat og semifinale i sikker stil, og i finalen førte de hele vejen og vandt med et forspring på tre sekunder til Sverige, mens Finland på bronzepladsen var yderligere over otte sekunder bagud.

Winkler vandt desuden to EM-guldmedaljer i otter, i henholdsvis 1957 og 1958.

OL-medaljer 
 1956:  Guld i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1956
Olympiske mestre fra Italien
Romano Sgheiz

Romano Sgheiz (født 28. juni 1937 i Colico) er en italiensk tidligere roer, olympisk guldvinder og tredobbelt europamester.

Sgheiz stillede op sammen med Alberto Winkler, Angelo Vanzin, Franco Trincavelli og styrmand Ivo Stefanoni i firer med styrmand ved OL 1956 i Melbourne. Italienerne vandt både deres indledende heat og semifinale sikkert, og i finalen førte italienerne hele vejen og sejrede med tre sekunder foran Sverige, mens Finland sikrede sig bronze.

Fire år senere, ved OL 1960 i Rom, deltog han i samme disciplin, denne gang som makker til Trincavelli, Stefanoni, Fulvio Balatti og Giovanni Zucchi. Italienerne vandt deres indledende heat i olympisk rekordtid, som dog blev forbedret af tyskerne i næste heat. Italienerne og tyskerne vandt derpå hver deres semifinale, og i finalen var tyskerne bedst og sikrede sig guldet, mens Frankrig vandt sølv og italienerne bronze.

Sgheiz deltog også ved både OL 1964 i Tokyo og OL 1968 i Mexico City, begge gange ligeledes i firer med styrmand. Italienerne blev nummer fem i 1964 og nummer fire i 1968.

Sgheiz vandt desuden tre EM-guldmedaljer i otter, i henholdsvis 1957, 1958 og 1961.

OL-medaljer 
 1956:  Guld i firer med styrmand
 1960:  Bronze i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1956
Deltagere for Italien ved sommer-OL 1960
Deltagere for Italien ved sommer-OL 1964
Deltagere for Italien ved sommer-OL 1968
Olympiske mestre fra Italien
Olympiske bronzemedaljevindere fra Italien